04/12/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
Información pública

ANUNCIO CLAVE: DH. V15.18286 ROCAS, ARCILLAS Y MINERALES, S. A., de conformidade co artigo 261 do Regulamento do Dominio Público Hidráulico, solicita modificación da autorización de vertido outorgada por Augas de Galicia en data 19 de xaneiro de 2005, para as augas residuais industriais de escorrega procedentes da explotación mineira “Mina Serrabal n.° 6073”, asentada nos concellos de Vedra e Boqueixón en relación cos seguintes aspectos: ▪ Caudal de vertido das augas residuais industriais de escorrega depuradas. ▪ Puntos de vertido ao dominio público destas augas residuais depuradas. ▪ Sistemas de depuración aplicados ás augas residuais industriais de escorrega. O caudal máximo de vertido de augas residuais industriais de escorrega procedentes das súas instalacións é de 174.94.0 m 3 /ano, distribuído do seguinte xeito: As augas residuais industriais de escorrega xeradas nas instalacións son tratadas do seguinte xeito: ▪ As augas residuais industriais de escorrega xeradas na zona norte do oco de explotación (subcunca C-1) son almacenadas na fronte de explotación inundada (B-3) de 5.400 m 2 de superficie e 30 m de profundidade, a onde chegan tamén as augas captadas dende o río Portillón. Parte das augas almacenadas en B-3 son bombeadas á balsa de regulación (B2) da zona da planta de tratamento para a súa utilización no proceso de lavado. ▪ As augas residuais industriais de escorrega xeradas na zona centro do oco de explotación (subcunca C-2) son recollidas nunha balsa (B-4) de 2843 m 2 de superficie e 7 m de profundidade. Unha parte destas augas residuais industriais de escorrega é bombeada cara a balsa B-3. O rebouse da balsa B-4 é conducido cara unha balsa de decantación (B-5) de 1.600 m 2 de superficie e 6 m de profundidade para o seu tratamento antes do seu vertido no punto de coordenadas UTM: X=547.991; Y=4.738.161 (cunca do río Ulla). Non é posible definir o punto concreto de incorporación destas augas residuais industriais de escorrega depuradas ao dominio público debido ás obras do tren de alta velocidade que se están a executar na zona. ▪ As augas residuais industriais de escorrega xeradas na zona sur do oco de explotación (subcunca C-3) son conducidas cara unha balsa de decantación (B-6) de 1600 m 2 de superficie e 8 m de profundidade. Unha parte das augas residuais industriais de escorrega almacenadas nesta balsa de decantación son empregadas para rego. O vertido das augas residuais industriais de escorrega depuradas na balsa B-6 realízase no punto de coordenadas UTM: X=548.778; Y=4.737.627 (cunca do río Ulla). Non é posible definir o punto concreto de incorporación destas augas residuais industriais de escorrega depuradas ao dominio público debido ás obras do tren de alta velocidade que se están a executar na zona. ▪ As augas residuais industriais de escorrega xeradas na zona leste da planta de tratamento (subcunca A) son recollidas nunha balsa de decantación (B-1) de 408 m 2 de superficie e 3 m de profundidade. Unha parte destas augas residuais é bombeada cara a balsa de regulación da planta de tratamento (B-2). As augas residuais industriais de escorrega depuradas na balsa B-1 son vertidas no punto de coordenadas UTM: X=547.582; Y=4.737.835. A incorporación destas augas residuais industriais de escorrega depuradas ao Rego Monreal (cunca do río Ulla) realizase no punto de coordenadas UTM: X=547.515; Y=4.737.554. ▪ As augas residuais industriais de escorrega xeradas na zona oeste da planta de tratamento (subcunca B) son almacenadas na balsa de regulación da planta de tratamento (B-2) de 1840 m 2 de superficie e 5 m de profundidade, para a súa utilización no proceso de lavado. A esta balsa bombéanse tamén parte das augas almacenadas nas balsas B-3 e B-1. ▪ As augas residuais industriais xeradas na zona da escombreira son depuradas nunha balsa de decantación (B-7) de 1920 m 3 antes do seu vertido no punto de coordenadas UTM: X=546.939; Y=4.738.327. A incorporación destas augas residuais industriais depuradas ao rego de Tomonde (cunca do río Ulla) realízase no punto de coordenadas UTM: X=546.962; Y=4.738.182. As augas residuais industriais do proceso de lavado son reutilizadas conformando un circuíto pechado, polo que non se produce vertido destas augas residuais a dominio público. As augas residuais fecais xeradas nas instalacións tamén se incorporan ao circuíto pechado de augas de proceso, polo que tampouco se verten ao dominio público. O que se fai público para xeral coñecemento por un prazo de TRINTA (30) DIAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do Organismo Autónomo Augas de Galicia da Consellería de Medio Ambiente, Territorio e Infraestruturas, sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia, sito na praza de Vigo, 2-Entlo., de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 12 de novembro de 2009. A xefa da Área de Vertidos, e. f. Asdo.: M.ª Jesús Tejada López